62018CO0645_INF
Определение на Съда (шести състав) от 19 декември 2019 г. —Bezirkshauptmannschaft Hartberg-Fürstenfeld
(Дело C‑645/18) (
1
)
„Преюдициално запитване — Член 99 от Процедурния правилник на Съда — Свободно предоставяне на услуги — Командироване на работници — Член 56 ДФЕС — Директива 2014/67/ЕС — Членове 9 и 20 — Деклариране на работниците — Запазване на документация за трудовото възнаграждение — Санкции — Пропорционалност — Глоба или имуществена санкция в предварително определен минимален размер — Кумулиране — Липса на максимален размер — Съдебни разноски“
Свобода на предоставяне на услуги — Командироване на работници във връзка с предоставяне на услуги — Директива 2014/67 — Административни изисквания и мерки за контрол — Трудовоправни задължения за деклариране на работниците и запазване на документация за трудовото възнаграждение — Санкции при неспазване — Налагане на глоби с предварително определен размер — Кумулиране на глобите — Липса на максимален размер — Съдебни разноски, които възлизат на 20 % от размера на санкцията в случай на отхвърляне на жалбата срещу нея — Недопустимост — Обосновка — Липса — Нарушение на принципа на пропорционалност
(Директива 2014/67 на Европейския парламент и на Съвета)
(вж. т. 21, 28, 29, 32—41 и 43 и диспозитива)
Диспозитив
Член 20 от Директива 2014/67/ЕС на Европейския парламент и на Съвета от 15 май 2014 година за осигуряване на изпълнението на Директива 96/71/ЕО относно командироването на работници в рамките на предоставянето на услуги и за изменение на Регламент (ЕС) № 1024/2012 относно административно сътрудничество посредством Информационната система за вътрешния пазар („Регламент за ИСВП“) следва да се тълкува в смисъл, че не допуска национална правна уредба, която предвижда, че при неспазване на трудовоправните задължения за декларирането на работниците и запазването на документацията относно трудовото възнаграждение се налага глоба или имуществена санкция във висок размер:
–
която не може да е в по-нисък от предварително определена сума,
–
която се дължи кумулативно за всеки засегнат работник, без да е установена максимална горна граница, и
–
към която се прибавят и съдебните разноски в размер на 20 % от размера на наложените глоби или имуществени санкции при отхвърляне на подадената по съдебен ред жалба срещу наказателното постановление.
(
1
)	ОВ C 122, 1.4.2019 г.